Thomas Doll

Thomas Doll (s. 9. huhtikuuta 1966) on saksalainen jalkapallovalmentaja ja entinen hyökkääjä-keskikenttäpelaaja. Huhtikuusta 2022 lähtien hän on toiminut indonesialaisen Persija Jakartan päävalmentajana.

Ura pelaajana

Doll aloitti peliuransa juniorina BSG Lokomotiv Malchinissa, josta siirtyi 1979 FC Hansa Rostockin joukkueeseen. 1986 Doll siirtyi Berliner FC Dynamoon, Stasin tukemaan joukkueeseen, jossa voitti DDR:n mestaruuden 1986, 1987 ja 1988. Saksan jälleenyhdistyttyä Doll jatkoi uraansa Hamburger SV:n joukkueessa. Hän teki vaikutuksen S.S. Lazion johtajiin ja siirtyi roomalaisseuraan 1991 ennätyksellisellä 15 miljoonan Saksan markan siirtosummalla.

Doll pelasi Laziossa kolme kautta ja oli mukana Saksan maajoukkueessa, joka voitti EM-hopeaa 1992. Doll palasi Saksaan 1994 ja liittyi Eintracht Frankfurtin joukkueeseen. Loukkaantumisista kärsineen Dollin peliaika jäi vähälle ja 1996 hän lähti hakemaan uutta nostetta jälleen Italiasta, AS Barin joukkueesta. 1998 Doll palasi Hamburger SV:hen, mutta loukkaantumiset varjostivat uran viimeisiä kausia seurassa. Hän jätti pelikentät 2001.

Meriitit pelaajana

 DDR:n mestaruus (3): 1986, 1987, 1988
 FDGB-Pokal: 1988, 1989
 EM-hopeaa: 1992

Ura valmentajana

Doll aloitti valmennusuransa Hamburger SV:n reservivalmentajana 2002. Lokakuussa 2004 Dollista tuli HSV:n päävalmentaja Klaus Toppmöllerin saatua potkut. Dollin johdolla HSV:n tulokset paranivat kaudella 2004–05 ja seuraavalla kaudella joukkue nappasi kolmannen sijan Bundesliigassa. Kausi 2006–07 sujui vähemmän hyvin ja HSV vajosi sarjataulukossa voittamalla vain yhden kuudesta ensimmäisestä ottelusta. Doll sai potkut helmikuussa 2007 joukkueen ollessa keskikastissa.

Maaliskuussa 2007 Doll korvasi Jürgen Röberin Borussia Dortmundin päävalmentajana. Doll nosti sarjassa valuneen Dortmundin taistelemaan UEFA Intertoto Cupin paikoista, mutta jäi pykälän siitä tavoitteesta sijalle 9.

Kaudella 2007–08 Dollin luotsaama Borussia Dortmund on juuttunut 1. Bundesliigassa kauas kärjestä. Sen sijaan Saksan cupissa Dollilla on mahdollisuus ottaa uransa ensimmäinen merkittävä voitto, sillä Dortmund eteni finaaliin kaatamalla Carl Zeiss Jenan välierissä 3–0. Finaalissa Dortmund kohtaa FC Bayern Münchenin.

Cupin finaalipaikasta huolimatta Dortmundin kausi ei sujunut toivotulla tavalla ja seura jäi 1.Bundesliigassa sijalle 13. Kauden jälkeen Doll jätti tehtävänsä Dortmundin päävalmentajana, vaikka hänellä oli sopimus kauden 2009–2010 loppuun saakka.http://www.mtv3.fi/urheilu/futis/uutiset.shtml/arkistot/futis/2008/05/647967

Kesäkuussa 2009 Doll allekirjoitti sopimuksen turkkilaisen Gençlerbirliğin kanssa. Doll zieht's in die Türkei Dollin johdolla Gençlerbirliği sijoittui kauden päätteeksi Turkin liigan kymmenenneksi. Kausi 2010-2011 lähti liikkeelle yskähdellen ja lokakuun puolivälissä seurajohto erotti Dollin. Saksalaisvalmentajan viimeiseksi otteluksi seuran peräsimessä jäi 2–3 tappioon päättynyt kotiottelu Antalyasporia vastaan. Seura oli Dollin potkujen aikaan liigassa sijalla 13. Doll muss seine Koffer packen

Heinäkuussa 2011 Doll palasi valmennustehtäviin allekirjoitettuaan kaksivuotisen sopimuksen saudiarabialaisen Al-Hilalin kanssa. Al Hilal Signed Official Contract with Thomas Doll for Two Years  Hän sai kuitenkin potkut jo tammikuussa 2012. Official: Al Hilal dismiss Thomas Doll and appoint ex-Czech Republic boss Ivan Hasek

Joulukuussa 2013 Doll palasi valmennustehtäviin unkarilaisseura Ferencvárosin päävalmentajana. Thomas Doll trainiert nun Ferencvaros Dollin johdolla perinteikäs unkarilaisseura sijoittui kauden päätteeksi liigan kolmanneksi, mikä oli paras sijoitus yhdeksään vuoteen. Kaudella 2014/15 Doll johdatti Ferencvárosin Unkarin cup-mestariksi 11 vuoden tauon jälkeen. Seura voitti myös Unkarin supercupin ja sijoittui liigassa toiseksi. Kaudella 2015/16 Doll luotsasi Ferencvárosin Unkarin liigan mestaruuteen 12 vuoden tauon jälkeen.Doll führt Ferencvaros zum Titel Kausi huipentui Unkarin cupin finaaliin, jossa Ferencvarós kukisti Újpestin 1–0 ja juhli näin ensimmäistä tuplamestaruutta 12 vuoteen.Doublesieger: Doll holt auch den Pokal Kaudella 2016/17 Ferencváros karsi paikasta Mestarien liigaan, mutta putosi toisella karsintakierroksella FK Partizani Tiranalle. Unkarin liigassa kausi päättyi neljänteen sijaan, mutta menestystä tuli jälleen cupissa, jossa seura otti kolmannen perättäisen mestaruuden.Vasas FC - Ferencvárosi TC 1 : 1* Doll sai yllättäen potkut unkarilaisseurasta elokuussa 2018, vaikka Ferencváros oli Unkarin liigan kärjessä.Thomas Doll nicht mehr Trainer von Ferencváros Budapest

Tammikuun lopulla 2019 Dollista tuli Bundesliigan putoamiskamppailuun juuttuneen Hannover 96:n päävalmentaja vuoteen 2020 ulottuvalla sopimuksella.Doll neuer Trainer von Hannover 96 Doll ei onnistunut nostamaan Hannoveria pois putoajan paikalta ja joukkue putosi kaudeksi 2019/2020 2. Bundesliigaan. Kauden jälkeen seura vapautti Dollin tehtävistään.DUO FÜR DIE 96-ZUKUNFT: SPORTLICHE NEUAUSRICHTUNG MIT SCHLAUDRAFF UND SLOMKA

Elokuussa 2019 Dollista tuli kyproslaisen APOELin päävalmentaja.Thomas Doll wird Trainer in Zypern Doll sai potkut seurasta joulukuun alussa 2019, kun APOEL hävisi paikallisottelussa Olympiakos Nikosialle.APOEL part company with Thomas Doll

Huhtikuussa 2022 Doll palasi valmennustehtäviin indonesialaisen Persija Jakartan päävalmentajana.Official! Former Borussia Dortmund Boss Thomas Doll Becomes Persija Jakarta Coach 

Meriitit valmentajana

 Unkarin mestaruus: 2016
 Unkarin cup (3): 2015, 2016, 2017
 Unkarin supercup: 2015
 UEFA Intertoto Cup: 2005

 Lähteet 

Luokka:Saksalaiset jalkapallovalmentajat
Luokka:Saksalaiset jalkapalloilijat
Luokka:Vuonna 1966 syntyneet
Luokka:Elävät henkilöt